Bislama
Bislama (-ae f.) est lingua creola et una linguarum officialium in Vanuatu iuxta cum Anglica et Francica. Vernacula lingua est Portum Vilam et Luganvillam incolentium et secunda lingua reliquorum Vanuatus incolarum. "Yumi, Yumi, Yumi" hymnus nationalis in Vanuatu Bislamice est. 95% lexici Bislamae est Anglicae originis; reliquum Francicorum vocabulorum dodecadem combinat cum vocibus procedentibus ex variis Vanuatus linguis, praesertim circumscriptis designationi florae ac faunae. Quamquam autochthonicum pondus minimum est in vocabulario, hoc pondus in morphosyntaxi multo magnum est. Basice Bislama lingua cum Anglico lexico et Austronesica grammatica describi potest.